**Yuridik bo‘lim boshlig‘i Sharopov Ravshan Rajabovich**

Sharopov Ravshan Rajabovich 1978-yilda Buxoro viloyati, G‘ijduvon tumanida tug‘ilgan.

1999-yilda Toshkent davlat yuridik instituti bakalavriati, 2006-yilda magistraturasini, 2022-yilda “Toshkent irrigatsiya va qishloq xo‘jaligini mexanizatsiyalash muhandislari instituti” milliy tadqiqot universitetini tamomlagan.

Mehnat faoliyatini 1997-yilda Toshkent shahar Mirzo Ulug‘bek tumani prokurorining jamoatchi yordamchisi lavozimida boshlagan. 2000–2005 yillarda O‘zbekiston Respublikasi Adliya vazirligi Qonunchilik boshqarmasining katta maslahatchisi, Ma’muriy va ijtimoiy qonunchilik boshqarmasining yetakchi maslahatchisi, 2006–2008 yillarda Toshkent davlat yuridik institutining ilmiy tadqiqotchisi, 2008–2009 yillarda O‘zbekiston Respublikasi Adliya vazirligi huzuridagi Axborot bilan ta’minlash markazi bosh mutaxassisi, 2009–2012 yillarda O‘zbekiston Respublikasi Adliya vazirligi huzuridagi Huquqiy axborot bilan ta’minlash markazi huquqiy masalalar bo‘yicha vaqtincha direktor vazifasini bajaruvchi, O‘zbekiston Respublikasi Adliya vazirligi huzuridagi Huquqiy axborot bilan ta’minlash markazi direktorining o‘rinbosari, 2012–2017 yillarda “O‘zstandart” agentligi yuriskonsulti, kadrlar bo‘yicha bosh mutaxassisi, yuriskonsulti, 2017–2018 yillarda O‘zbekiston Respublikasi Adliya vazirligi Yuridik xizmatlar faoliyatini muvofiqlashtirish va metodik ta’minlash boshqarmasi boshliq o‘rinbosari, boshqarma boshlig‘i vazifasini bajaruvchi, vazirligi huzuridagi Huquqiy axborot bilan ta’minlash markazi direktorining o‘rinbosari, “Adolat” huquqiy axborot markazi direktorining o‘rinbosari, 2018–2023 yillarda O‘zbekiston Respublikasi Suv xo‘jaligi vazirligi Yuridik boshqarmasi boshlig‘i, Yuridik xizmat va korrupsiyaga qarshi kurashish boshqarmasi boshlig‘i lavozimlarida mehnat qilgan.

2023-yil 1-iyundan O‘zbekiston Respublikasi Suv xo‘jaligi vazirligi Yuridik bo‘limi boshlig‘i lavozimida faoliyat yuritib kelmoqda.